Chonos-Archipel

Da Chonos-Archipel (spanisch Archipiélago de los Chonos) is a Inslgruppn i Sidn vo Chile in da Región de Aisén. Geografie Da Chonos-Archipel beginnt uma 100 Kilometa sidlii vo da groußn Insl Chiloé und endt im Bereich vo da Hoibinsl Taitao. Da Archipel bsteht aus meahran Hundad Insln, vo dena oanige a beochtliche Greß bsitzn (z. B. Isla Melchor und Isla Benjamín). De Kanej Canal Moraleda und Estero Elefante trenna'n Archipel vom Festlond. Da Archipel is nochm ausgstormna Voik vo de Chonos benennt. Sengswiadigkeitn Oanige Insln bsitzn grouße Gletscha, etwa im Nationalpark Laguna San Rafael. Diese wern oft vo Puerto Aysén bzw. Puerto Chacabuco per Schiff bsuacht. In da Middn vom Archipel liegt des Natuaschutzresavat Las Guaitecas. Do is des Klima rau und seah rengreich. Weit draußn im Pazifik liegt de Insl Guamblin midm Nationalpark Isla Guamblin. De Insl liegt uma 90 Kilometa noadestli vo Puerto Aguirre. Da Nationalpark umfosst uma 106 km². Do kenna oft Blauwoi beobocht wern. Im Noadn vom Chonos-Archipels liegt da Ort Melinka, er bsitzt an kloan Flughofn. Außa Melinka und Puerto Aguirre is da Archipel praktisch unbewohnt.